Kvisleflået og Hovdlia naturreservat

Kvisleflået og Hovdlia naturreservat er et naturreservat i Engerdal kommune i Innlandet. Naturreservatet ligger ved svenskegrensa, øst for fylkesvei 26, sørøst for Drevsjø.

Reservatet ble opprettet i 1981 under navnet Kvisleflået naturreservat og med et areal på 33 km²; det ble utvidet og gitt nytt navn i 2005, som en del av Verneplan for skog. 

Det ble ramsarområde i 2002, på grunn av myrområdenes betydning for fugletrekk. Landskapet er et sammensatt mønster av gammel og død furuskog, myrer og tjern; og det er en viktig hekkebiotop for spesielt artene gluttsnipe og småspove. Av mer spesielle og sjeldne hekkearter kan nevnes sangsvane og fjellmyrløper. Like etter isløsning raster flere andearter som hekker i fjellområdene rundt Kvisleflået. I reservatet finnes det en tetthet av død furuskog som trolig ingen andre områder i Sør-Norge kan oppvise. 

 Referanser 

 Eksterne lenker 

 lovdata.no: verneforskrift

Kategori:Ramsarområder i Norge
Kategori:Verneområder i Engerdal
Kategori:Verneområder opprettet i 1981
Kategori:Naturreservater i Innlandet
Kategori:Verneområder opprettet i 2005